Dej
Store norske leksikon,Geografi,Verdens geografi,Europa,Romanias geografi
Dej er en by i Romania, Transilvania, der elvene Store Someş (Someșul Mare) og Lille Someş (Someșul Mic) løper sammen, 45 km nordøst for Cluj-Napoca. Byen ligger 220 meter over havet og har 37 900 innbyggere (2020).
Næringslivet var i mange år dominert av en stor cellulose- og papirfabrikk. Dessuten var det møbel- og næringsmiddelindustri der samt saltgruver i omegnen. Produksjonen av cellulose og papir opphørte i 2008–2010. I dag har produksjon av bildeler fordelt på flere fabrikker blitt en ny hovedbransje. Byen har en gotisk kirke (reformert) fra 1400-tallet.Første gang den ble omtalt var i 1214. Dej var en av de eldste ungarske byene i Transilvania og har fortsatt en ungarsk minoritet. Les mer i Store norske leksikon Romanias geografi Romanias historie Romanias befolkning